section_heading: Reprezentativna karijera
paragraph_text: Slawomir Szmal je za poljsku reprezentaciju debitirao 19. kolovoza 1998. na utakmici protiv Litve koju je Poljska dobila rezultatom 31:20. Na Svjetskom prvenstvu održanom u Njemačkoj 2007. godine, Szmal je bio prvi vratar reprezentacije. U četvrtfinalnoj utakmici protiv Rusije obranio je čak četiri sedmeraca, a u konačnici je s Poljskom stigao do finala u kojem je poražen od domaćina turnira. Zbog tog uspjeha, poljski predsjednik Lech Kaczyński je sve reprezentativce nagradio Zlatnim križem za zasluge. Szmal je branio za poljsku reprezentaciju i na dva prvanstva u 2008. godini: Europskom prvenstvu u Norveškoj (7. mjesto) i Olimpijskim igrama u Pekingu (5. mjesto).